PTT ตั้งบริษัทย่อย “เมฆาเทคโนโลยี” ทุน 30 ลบ. บริการระบบสารสนเทศ
PTT ตั้งบริษัทย่อย "เมฆาเทคโนโลยี" ทุน 30 ลบ. บริการระบบสารสนเทศ
PTT ตั้งบริษัทย่อย "เมฆาเทคโนโลยี" ทุน 30 ลบ. บริการระบบสารสนเทศ
8 ม.ค. 2564

บริษัท ปตท. จำกัด (มหาชน) หรือ PTT ขอเรียนให้ทราบว่า ในการประชุมคณะกรรมการ บริษัท อัลฟ่า คอม จำกัด (Alpha Com) ครั้งที่14/2563 เมื่อวันที่ 8 ธันวาคม 2563 มีมติอนุมัติให้จัดตั้ง บริษัท เมฆาเทคโนโลยี จำกัด โดย Alpha Com ถือหุ้นทั้งหมด ด้วยทุนจดทะเบียน 30 ล้านบาท (Alpha Com เป็นบริษัทย่อยของ ปตท. ที่ถือหุ้นทั้งหมด
โดยบริษัท สยาม แมนเนจเม้นท์ โฮลดิ้ง จำกัด (SMH) ซึ่ง SMH เป็นบริษัทย่อยของ บริษัทโกลบอล แมนเนจเม้นท์โฮลดิ้ง จำกัด(GMH) และ GMH เป็นบริษัทย่อยของ บริษัท ปตท. โกลบอล แมนเนจเม้นท์ จำกัด (PTTGM) ซึ่ง ปตท. ถือหุ้น PTTGM ทั้งหมด) โดยบริษัทเมฆาเทคโนโลยี จำกัด จัดตั้งขึ้นเพื่อลงทุนในธุรกิจให้บริการระบบสารสนเทศหลากหลายรูปแบบผ่านอินเทอร์เนต (Public Cloud) เช่น การให้บริการจัดเก็บข้อมูล ประมวลผลจัดการข้อมูลต่างๆ ให้แก่บริษัท องค์กรต่างๆ รวมถึงกลุ่ม ปตท. ซึ่งธุรกิจดังกล่าวเป็นไปตามกลยุทธ์ปตท. ด้านดิจิทัล โดยเมื่อวันที่ 8 มกราคม 2564 ได้จดทะเบียนจัดตั้งบริษัท ดังกล่าวแล้วเสร็จ